**НЧ “ ВАСИЛ ЛЕВСКИ 1869” - АЙТОС**

**ПРЕДЛОЖЕНИЕ ЗА ДЕЙНОСТТА**

**НА НЧ ”ВАСИЛ ЛЕВСКИ 1869”- АЙТОС ЗА 2020 г.**

На основание чл.26 а ,ал.1 от Закона за Народните читалища

НЧ „Васил Левски 1869” гр. Айтос е културно – просветно сдружение, създадено през 1869 година. Работи на територията на Община Айтос, с адрес на управление ул.”Ал.Стамболийски”№ 14. Организира културни прояви и конкурси.Читалището изпълнява функции по изпълнение на държавни и местни културни, просветни и социални задачи в партньорство с образователни, културни и социални институции и други граждански сдружения, заложени в програмата му за 2020 година.

**СИЛНИ СТРАНИ**

* НЧ ”Васил Левски 1869” гр. Айтос има утвърдени традиции и продължава историята на първия културен институт в гр. Айтос.
* Съхранява и продължава да развива голяма част от дейностите, с които е разпознаваемо в обществения живот на града.
* Съществува дългогодишен опит и капацитет за работа в партньорство със социални, образователни и културни институции.
* Професионална по размери сцена и салон с 640 места.
* Екипът от специалисти, работещи в читалището е компетентен и с опит в реализирането на ежедневните си задачи и на крупни културни проекти.

**СЛАБИ СТРАНИ**

* Липсват модерни технически средства, кабинети за водене на занятия, зали за репетиции и адекватна отоплителна система.
* Спешна нужда от основен ремонт.

**ПРЕДИМСТВА**

* Съвместяването на утвърдени форми за работа с модерни и отговарящи на времето послания.
* Осъществява успешна симбиоза между всички читалищни звена в реализирането на цялостната културно-образователна програма.
* Екипност в осъществяването на творчески задачи.

**ЗАКОНОВА БАЗА**

Като юридическо лица с нестопанска цел читалището осъществява дейността си в съответствие с Устава на читалището, разпоредбите на Закона за народните читалища, Закона за обществените библиотеки и Закона за закрила и развитие на културата; стриктно спазва законодателството в Република България и Конституцията.

**МИСИЯ**

Да съхрани и развива духовните традиции, националната идентичност и историческата памет на населението, припомняйки величието на българския дух и да внушава самочувствието на Айтозлии като граждани на Европейския съюз.

**ВИЗИЯ**

Визията на читалището се определя от работата на неговите структури, чийто прояви са познати на територията на града и страната. Тяхната история и творческа съдба е свързана с живота на поколения айтозлии, както и с прояви, станали емблематични за града ни.

**ЦЕННОСТИ**

Чрез различни дейности осъществявани в читалището да се възпитава отношение към културата и изкуството. Да се развиват умения полезни за развитието на децата и възрастните.

**ОСНОВНИ ЦЕЛИ**

* Развива и обогатява културния живот на града.
* Съхранява обичаите и традициите на българския народ.
* Разширява знанията на гражданите и приобщаването им към ценностите и постиженията на науката, изкуството и културата.
* Възпитава и утвърждава национално самосъзнание и преклонение пред величието на българския дух.

**ДЕЙНОСТИ**

**1.** **БИБЛИОТЕЧНО ДЕЛО**

Библиотеката на НЧ”Васил Левски 1869” е разположена на 300 кв.м. с три отдела: заемна за възрастни, детски отдел и читалня. Фондът наброява 79968 библиотечни единици. Регистрирани читатели – 2880, от тях до 14 год. - 2300, посещения - 23358, заети библиотечни документи – 54329. Специфичната библиотечна работа е на ниво закупуване, съхранение и опазване на библиотечните фондове. Поддържат се азбучен и систематичен каталог и тематични картотеки. Новите книги се обработват автоматизирано чрез АБ класификатор. Изградено е електронно попълване на инвентарната книга .Работата ни по проекта „Глобални библиотеки България” и оборудваните 7 компютърни работни места с неограничена интернет връзка ни позволява читателски запитвания и търсения да бъдат изпълнявани не само по традиционния заемен начин , а да се търсят ресурси в уеб-библиотеки и специализирани портали , да се работи с електронни масиви.

Като неразделна част от читалището, библиотеката активно участва в организирането на културния живот в града ,общината, областта, региони и в национален мащаб. Дейността на библиотеката през 2020 г. ще включва:

Актуализиране на библиотечния фонд на читалищната библиотека, чрез закупуване на нова литература, абонамент, дарения, кандидатстване с проект пред МК и други организации;

Организиране на индивидуална и културно-масова дейност с различни целеви групи: (деца, ученици, възрастни); обособяване на тематични кътове по повод празници и годишнини; предоставяне на онлайн информация и представяне на презентации, посветени на значими събития и личности;

Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата;

Обогатяване знанията на библиотекаря, чрез участие в организирани обучения;

Продължаване работата по Програма „Глоб@лни библиотеки“

**1. МУЗЕЙНА СБИРКА**

Помещава се в Даскал Станевата къща. Тя е старинна, типична за епохата на Възраждането Айтоска къща. Сбирката наброява около 3000 експоната събрани в няколко отдела – праисторически, етнографски и предмети свързани с борбата за национално освобождение.

През 2020 год. ще се активизират дейности, свързани с развитие на краеведската и издирвателската дейност в читалището /описване на музикалния и танцов фолклор, обичаи, предания, събиране на предмети от традиционния бит, снимки и други подобни, значими за населеното място/;

Организиране на мероприятия за припознаване и изучаване на културно-историческото наследство на родният край.

1. **ХУДОЖЕСТВЕН САЛОН**

Разположен е в две от стаите на възрожденската къща на семейство Станеви. Във фонда са включени 193 творби – живопис, графика и скулптура на художници с Айтоски корен.. С картини от фонда ежегодно се организират изложби в ритуалната зала на община Айтос.

Къщата, в която се помещават музейната сбирка и художествения салон на

ул.”Кирил и Методий” № 30 се нуждае от ремонт.

**КУЛТУРЕН АФИШ И ЛЮБИТЕЛСКО – ХУДОЖЕСТВЕНО ТВОРЧЕСТВО**

1. **ЛЮБИТЕЛСКО ХУДОЖЕСТВЕНО ТВОРЧЕСТВО**

Обучението в любителските състави на читалището разширява общата култура на участниците в тях, възпитава вкус към естетичното и красивото в изкуството, подбужда ги към духовно и личностно развитие, създава им отношение към културата, създава им интерес към допълнително четене, поддържа духа и физиката им в отлична форма, развива творческото мислене и въображение, уменията за работа в екип, лидерските качества и самочувствието и не на последно място – превръща свободното им време в качествено и полезно.

През 2020 година ще работят:

**СЪСТАВ ЗА ИЗВОРЕН ФОЛКЛОР** -- началото му е положено през 1976 година от преселилите се в Айтос еркечлии, които възстановяват обичаите и песните на родното си село. И до днес в него участват техни наследници, които сценично представят автентични обичаи и репертоар с народни песни от различни фолклорни области.

**БИТОВ ХОР -** продължава традициите на хоровото пеене. Съставът е от дами от трета възраст, но с много енергия и дух, които подготвят тематичен репертоар ( народни, възрожденски, стари градски песни) за читалищните концерти.

**ФОЛКЛОРЕН ТАНЦОВ СЪСТАВ”УСУКАНИЦА” над 18 години –** съществува от 2014 год.популяризира народното танцово изкуство и фолклор – с участието си на „Славееви нощи” -2019 г. завоюва първо място

**ДЕТСКИ ТАНЦОВ СЪСТАВ „ШАРЕНО ГАЙТАНЧЕ”-** Съществува от 2017 г. Участват деца до 10 годишна възраст. На „Славееви нощи-2019 г.” завоюваха първо място и на „Созополска панорама-2019” също първо място.

**ФОРМАЦИЯ ЗА СЪВРЕМЕННИ И ХИП-ХОП ТАНЦИ ”ЕКСПРЕСИЯ”-** . Представят сюжетно – тематични танци с доказани успехи в различни конкурси и фестивали, като им дава възможност да представят таланта си и да участват активно в културната програма на читалището**.**

**МОДЕРЕН БАЛЕТ „ДЖУНИЪР”** – участват деца от 5 до 15 годишна възраст като им създава положително самочувствие, дисциплина и креативност.Интересните и динамични танци радват зрителите на всеки концерт на Читалището.

.

**ФСХТ ”МИСИС”-**съществува от 2012 г. Различни са стиловете танци: диско денс, шоу денс, джаз балет. В програмата на формацията присъстват и характерни танци – руски, български, гръцки, ориенталски и др. Това е една от формациите на читалището донесли най-много призови места от национални и регионални конкурси. Участва освен в читалищните във всички Общински културни,спортни и др. мероприятия.

**ТАНЦОВА ФОРМАЦИЯ „ИВА ДЕНС - МИНИ**”- съществува от 2016 г. В нея участват деца от 5 до 10 години. Танцуват различни по стил танци – фолклорни, съвременни характеризиращи се с много динамика и различни композиции от движения. Включват се във всички читалищни мероприятия. Имат награда от участието си в „Созополска панорама”-20189г.-Първо място

**СЪСТАВ ЗА ХУДОЖЕСТВЕНО СЛОВО, БУФОСИНХРОН И ТЕАТЪР-**

Участват младежи над 18 години, стимулира се творческият им потенциал и

увеличаване на арсенала от уменията им, възпитава се вкус към естетичното и

красивото. В зависимост от мероприятията в културния календар на

Читалището, те подготвят поетични композиции, хумор, скечове и сценки.

**ЛЯТНА ТАНЦОВА АКАДЕМИЯ –** развиване на двигателната и музикалната култура,чувството за ритъм и координация , дисциплинираност и работа в екип. Танците са в детски развлекателни стилове в комбинация с базови стъпки на Модерни танци/модерен балет/,Мажоретни танци, Български народни танци.

**ШКОЛИ** - школите към читалището работят основно в подрастващи в ученическа възраст, организирани в групови и индивидуални занимания по утвърдени програми. Провеждат учебни занятия и продукции, подготвят участници за читалищните състави.

- музикална школа – клас пиано

- школа по Таебо

- школа по Зумба

- Клуб приятели на книгата

През 2020 година ще се работи за повишаване на качеството на предлагания

от читалището художествен продукт по повод различни чествания;

Активно участие на художествено–творческите форми в културните прояви

в община Айтос;

Пресъздаване на обичаи и празници от Културния календар;

Участие в общински, регионални, национални и други конкурси и фестивали;

**КАЛЕНДАРЕН ПЛАН**

**ЯНУАРИ – ФЕВРУАРИ - МАРТ**

- Изложба за живота и делото на Христо Ботев

- Изложба за живота и делото на Васил Левски

/Фоайе Читалище, Библиотека/

- Изложба за Освобождението на Айтос и България

- Обявяване на конкурса „Моята красива мартеница”

03.02. – 28.02. - Уроци по родолюбие в библиотеката

- 142 год. от Освобождението на Айтос;

- 147 год. от гибелта на Апостола;

- 142 год. от Освобождението на България;

06.02. Освобождението на Айтос – Ритуал по издигане на Националното

знаме, Заупокойна молитва и поднасяне на венци и цветя на

Параклиса – костница.

17.02.-06.03. Фотоизложба за 3 март - Фоайе читалище – 1 етаж

- Изложба с експонати от конкурса „Моята красива

Мартеница - Фоайе Читалище – 2 етаж

19.02. 147 год. от гибелта на Апостола. Заупокойна молитва, поднасяне

на цветя в Храм-паметник „Свети Димитър”

Верижно четене на крилати мисли на Апостола.

28.02. Тържествен концерт „ Святата дума Свобода”

03.03. Ритуал по издигането на националното знаме и концерт

25.03. Благовещение

- Ритуално прескачане на огън

- Изложба „От сръчните ръце на българката”

Обявяване на конкурс за Великденска картичка

26.03. Ден на Тракия

- Фотоизложба

**АПРИЛ**

01.04.-23.04. Похода на книгите

02.04. Международен ден на детската книга

- Библиотекар за един ден

- Библиотечен час в ДО

- Флашмоб

Великденски празници

- Фолклорно надпяване „От Цветница до Гергьовден”

- Изработване на картички и украса;

- Традиционно боядисване на яйца;

- Концерт

23.04. Международен ден на книгата – „Да четем заедно”

- Маратон на четящите хора

**МАЙ**

11.05. Ден на Свети Свети Кирил и Методий

- Ден на библиотечния работник

- Седмица на библиотечното включване

Фотоизложба за живота и делото на Св.свети Кирил и Методий

11.05.-15.05. Отворени врати на музейната сбирка

21.05. - Концерт „Върви народе възродени”

24.05. Ден на българската просвета и култура и на славянската

писменост

- Шествие

**ЮНИ – ЮЛИ – АВГУСТ**

01.06. Ден на детето

- Хепънинг с децата от творческите формации

02.06. Ден на Ботев и на загиналите за свободата и независимостта на

България

144 год. От гибелта на Христо Ботев

- Български поет и революционер /1848-1876/

- Фотоизложба

- Поклонение

12.13.14..06. 52 издание на фолклорните празници „Славееви нощи”

15.06. Концерт – продукция на ДМШ

18.07.183 год. От рождението на Васил Левски- поклонение

Участие на любителските състави на читалището в регионални и

национални конкурси и фестивали

- „Созополска панорама”

- Летен гимнастически фестивал - Несебър

- Детска танцова академия

- Ваканция в библиотеката

**СЕПТЕМВРИ**

06.09. Ден на Съединението на България и Източна Румелия

- Фотоизложба – Фоайе читалище

- Ритуал по издигане на националното знаме

22.09. 111 г. от провъзгласяването на Независимостта на България

- Фотоизложба

- Концерт

**ОКТОМВРИ - НОЕМВРИ**

19.10. – 26.10. Димитровден – празник на Айтос

- Художествена изложба

- Фотоизложба

- Конкурс за постер „Моят град”.

- Концерт

30.10. Ден на народните будители

- Шествие

- Тържествен концерт

**ДЕКЕМВРИ**

02. 12.– 22.12. Коледни празници

- Конкурс за Коледна картичка и украса

- Запалване на Коледните светлини

- Коледарски конкурс

- Изложба на сурвачки и обредни хлябове

- Коледен концерт

Народно читалище „Васил Левски 1869” е една от първите свободни граждански организации, която се образува на принципа на взаимния интерес и сдружаване на хора с еднакви интереси и мислене. През годините читалището се е превърнало в културен център на града ни. Съществуват позитивни практики на партньорство между Читалището, държавните и общински институции, неправителствени организации и бизнеса в Айтос. Стремим се да създадем по – привлекателни и благоприятни условия за междуличностно общуване на хората, за пълноценно използване на читалището, като място за живо общуване. Нашите усилия са насочени за развитие и утвърждаване на Читалището като важна обществена институция, реализираща културната идентичност на град Айтос.

С настоящата програма се очертават главните акценти в дейността на Читалището. Инициативите и традиционните дейности ще намерят израз в конкретните задачи залегнали в календарния план. Предложението за дейността е разработено в съответствие с Устава на читалището, на неговите цели, насочени към задоволяване потребностите на населението от развитие и обогатяване на културния живот; развитие на социалната и образователната дейност; разширяване на знанията и приобщаването към ценностите и постиженията на науката, изкуството и културата; възпитаване и утвърждаване на националното самосъзнание; осигуряване на достъп до информация; запазване, обогатяване и развитие на народните обичаи и традиции; създаване на условия за развитие на творческите способности на младото поколение. Основната цел в работата на НЧ”Васил Левски 1869” през 2020 год. ще бъде насочена към все по-пълното, качествено и бързо задоволяване на културните, информационните, развлекателните и образователни нужди на Айтозлии. Да пазим нашата култура, нашите традиции, самосъзнание, национална идентичност. Нашата мисия е просветителска – да работим за възпитанието на бъдещите поколения айтозлии в дух на родолюбие, патриотизъм и отговорност към света.

Председател на ЧН: ––––––––––––––––––

/Хр. Стоилова/